РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/315-16

20. децембар 2016. године

Б е о г р а д

ЗАПИСНИК

15. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 20. ДЕЦЕМБРА 2016. ГОДИНЕ

Седница је почела у 9,30 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Радмило Костић, Оливера Пешић, Жика Гојковић, Момо Чолаковић и Војислав Вујић.

Седници су присуствовали заменици чланова Одбора: Зоран Бојанић (заменик Николе Јоловића), Снежана Р. Петровић (заменик Горана Ковачевића). Србислав Филиповић (заменик Жике Гојковића) и Ђорђе Милићевић (заменик Душана Бајатовића).

Седници нису присуствовали чланови Одбора: Зоран Красић, Милорад Мирчић, Саша Радуловић, Горан Ћирић, и Милорад Мијатовић, нити њихови заменици.

Чланови Одбора Верољуб Арсић и Жика Гојковић су приступили седници у току разматрања прве тачке дневног реда.

На предлог председника Одбор је, једногласно, утврдио следећи

Д н е в н и р е д:

1. Повлачење Предлога одлуке о избору члана Савета гувернера Народне банке Србије, са предлогом да се, у складу са чланом 168.став 3. Пословника Народне скупштине, уврсти у дневни ред Шесте седнице Другог редовног заседања Народне скупштине Републике Србије у 2016. години, која је у току;
2. Подношење Предлога одлуке о избору члана Савета гувернера Народне банке Србије, са предлогом да се, у складу са чланом 167. Пословника Народне скупштине, разматра по хитном поступку;
3. Р а з н о.

Пре преласка на рад по дневном реду Одбор је једногласно усвојио записник са 14. седнице Одбора.

**Прва тачка дневног реда**: **Повлачење Предлога одлуке о избору члана Савета гувернера Народне банке Србије, са предлогом да се, у складу са чланом 168.став 3. Пословника Народне скупштине, уврсти у дневни ред Шесте седнице Другог редовног заседања Народне скупштине Републике Србије у 2016. години, која је у току**

На 14. седници Одбора, одржаној 16. децембра 2016. године, Одбор је утврдио Предлог одлуке о избору Стојана Стаменковића за члана Савета гувернера НБС и одлучио да Предлог одлуке упути Народној скупштини са предлогом да се, у складу са чланом 168. став 3. Пословника НС, уврсти у дневни ред Шесте седнице Другог редовног заседања, која је у току.

Одбор је, имајући у виду динамику рада Шесте седнице Другог редовног заседања Народне скупштине, на овој седници одлучио да повуче Предлог одлуке о избору члана Савета гувернера Народне банке Србије, са предлогом да се, на основу члана 168. став 3. Пословника Народне скупштине, уврсти у дневни ред Шесте седнице Другог редовног заседања Народне скупштине (03 Број 02-3421/16, од 16. децембра 2016. године).

За известиоца Одбора на седници Народне скупштине одређена је др Александра Томић, председник Одбора.

**Друга тачка дневног реда: Подношење Предлога одлуке о избору члана Савета гувернера Народне банке Србије, са предлогом да се, у складу са чланом 167. Пословника Народне скупштине, разматра по хитном поступку**

Одбор за финансије, републички буџет и контролу трошења јавних средстава је, на 14. седници одржаној 16. децембра 2016. године, утврдио Предлог одлуке о избору члана Савета гувернера Народне банке Србије, на основу члана 22. став 1. Закона о Народној банци Србије („Службени гласник РС“, бр. 72/03, 55/04, 85/05 - др. закон, 44/10, 76/12, 106/12, 14/15, 40/15 - УС), члана 55. и члана 203. ст. 2. и 3. Пословника Народне скупштине („Службени гласник РС“, број 20/12 – пречишћен текст).

Одбор је, на овој седници, одлучио да Предлог одлуке о избору члана Савета гувернера Народне банке Србије упути Народној скупштини са предлогом да се разматра по хитном поступку, у складу са чланом 167. Пословника Народне скупштине.

За представника Одбора на седници Народне скупштине одређена је др Александра Томић, председник Одбора.

**Трећа тачка дневног реда: Разно**

У оквиру ове тачке дневног реда , председник Одбора др Александра Томић је информисала присутне чланове Одбора да је Влада доставила Народној скупштини**,** под ознаком „Поверљиво“, Закључак којим се одобрава Министарству одбране да спроведе поступке јавних набавки из области одбране и безбедности у складу са Планом јавних набавки у области одбране и безбедности за 2016. годину (Закључак Владе од 8. децембра 2016. године).

Уколико је неко од чланова Одбора заинтеросован да се упозна са овим материјалом, то може да учини у Згради НС, Краља Милана 14, соба 139, код саветника генералног секретара – руковаоца тајним подацима.

 Седница Одбора је закључена у 9,35 часова.

 Седница је тонски снимана.

 СЕКРЕТАР ПРЕДСЕДНИК

Љиљана Милетић Живковић др Александра Томић